Diari Oficial de la Generalitat Valenciana


Sumari del DOGV 6267, del 14-05-2010 (2010/5405)

RESOLUCIÓ de 5 de maig del 2010, de les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional, de la Conselleria d'Educació, per la qual s'autoritzen Programes de Qualificació Professional Inicial en centres públics per al curs 2010/2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6267

Data del DOGV
:   14-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5405


Data del document
:   05-05-2010

Organisme emissor
:   Conselleria d'Educació

Tipus de document
:   Resolució

Correcció d'errades

 Descriptors 

:   * centre d'ensenyament
    * reforma de l'ensenyament
    * ensenyament professional
    * política educativa
    * ensenyament secundari

RESOLUCIÓ de 5 de maig del 2010, de les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional, de la Conselleria d'Educació, per la qual s'autoritzen Programes de Qualificació Professional Inicial en centres públics per al curs 2010/2011. [2010/5405]
La Resolució de 30 d'octubre de 2009 (DOCV número 6138, de 05.11.2009) de la Direcció General d'Avaluació, Innovació i Qualitat Educativa i de la Formació Professional, per la qual es renoven les autoritzacions dels Programes de Qualificació Professional Inicial en centres públics aprovats per al curs 2009-2010 i es dicten instruccions per sol·licitar noves autoritzacions per al curs 2010/2011, regulats per l'Orde de 19 de maig de 2008 (DOCV número 5.790, de 23.06.2008) de la Conselleria d'Educació, en Instituts d'Educació Secundària, seccions d'Educació Secundària Obligatòria, instituts de Formació Professional Superior, centres integrats públics de Formació Professional i centres d'Educació Especial.
D'acord amb el que establix la mencionada resolució, es resol:
Primer
Autoritzar per al curs 2010/2011 els Programes de Qualificació Professional Inicial a Alacant (annex I), Castelló (annex II) i València (annex III).
Segon
La direcció d'aquells centres que, tenint Programes de Qualificació Professional Inicial per al curs 2010/2011 segons la present resolució, no els pogueren posar en funcionament, haurà de comunicar-ho abans del 30 de setembre del 2010 a les corresponents direccions territorials d'Educació, així com a la Direcció General d'Avaluació, Innovació i Qualitat Educativa i de la Formació Professional exposant els motius al respecte.
Tercer
Aquells centres que tenint aprovats més d'un grup de 2n nivell de la modalitat d'Aula tingueren en el mes de setembre una disminució de matrícula tal, que permetera la reducció dels grups, hauran de comunicar-ho a les corresponents direccions territorials, així com a la Direcció General d'Avaluació, Innovació i Qualitat Educativa i de la Formació Professional, abans del 30 de setembre del 2010.
Cuarto
La direcció dels centres remetrà a la Direcció General d'Avaluació, Innovació i Qualitat Educativa i de la Formació Professional així com a la direcció territorial corresponent els annexos IV (documentació d'inici) i V (fitxa estadística) abans del 30 de setembre del 2010, degudament omplits i que es troben en la web de la conselleria, en l'apartat de Formació Professional.
Quint
Tots els impresos relatius a l'organització, divulgació i d'ús acadèmic dels Programes de Qualificació Professional Inicial inclouran l'anagrama i text del Fons Social Europeu degudament actualitzat.
València, 5 de maig del 2010.- El director general d'Ordenació i Centres Docents: Rafael Carbonell Peris. La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.